text: Kom i fængsel sammen med to motorcykelpiger
  13 maj 2015 kl. 12.47
  Efter halvandet års forberedelse er to motorcykelpiger klar til at arrangere stor motorcykel-festival i Horsens.
  Kathrin Secher og Heidi Friis er begge begejstrede for motorcykler og derfor har de nu taget initiativ til at skabe det, som de håber bliver til Nordeuropas største festival for motorcykelfans.
  Det er området ved FÆNGSLET i Horsens, der danner ramme om det store motorcykeltræf, der kommer til at foregå fra den 18. til den 21. juni.
  -Vi har begge prøvet det meste inklusive de mange træf på en græsmark uden toiletter. Det kan være rigtig hyggeligt, men vi har drømt om at hæve niveauet og skabe en bedre oplevelse, siger Kathrin Secher.
  Ud over masser af tohjulet livsstil er der også masser af musik i løbet af de fire dage. Johnny Madsen er med ved åbningen og der er også koncerter med Suzi Quatro, Pretty Maids og Twisted Sister.
  Se mere om Horsens State Prison Motorcycle Festival under Fakta og Links
  Hjemmesiden
  